wickkiey/tamil-wikipedia-chunked huggingface dataset:
# ஐதரசன் சல்பைடு

## பண்புகள்

### வேதியியல் பண்புகள்

ஐதரசன் சல்பைடு வாயு வளியில் நீல நிறச் சுவாலையுடன் எரிந்து நீர் மற்றும் கந்தகவீரொக்சைட்டு ஆகியவற்றைத் தோற்றுவிக்கும். உயர் வெப்பநிலையிலும், ஊக்கிகளின் விளைவாலும் ஐதரசன் சல்பைடை கந்தகமாகவும், நீராகவும் மாற்ற முடியும். இம்முறையி கந்தகத்தை உற்பத்தி செய்தல் குளோஸ் முறை எனப்படும்.  
இவ்வாயு நீரில் கரைந்து ஐதரோசல்பூரிக் அமிலத்தை உருவாக்குகின்றது. சாதாரண சூழ்நிலையில் இவ்வமிலம் நிலைத்திருக்காது. நீரில் கரைந்துள்ள ஒக்சிசன் வாயுவோடு தாக்கமடைந்து நீரில் கரையாத கந்தகத்தை உருவாக்கலே இதற்குக் காரணமாகும். இதனால் சிறிது நேரத்தின் பின் இவ்வமிலக் கரைசல் மஞ்சள் நிறக் கலங்கலாக மாறுகின்றது.
ஐதரசன் சல்பைடு உலோக அயன்களுடன் தாக்கமடைந்த அவ்வுலோக சல்பைடைத் தரும்.
# ஐதரசன் சல்பைடு

## உற்பத்தி

இயற்கை வாயுவில் ஐதரசன் சல்பைடு அதிக செறிவில் காணப்படலாம். இயற்கை வாயுவைத் தூய்மையாக்கும் போது ஐதரசன் சல்பைடு கழிவுப் பொருளாகப் பிரித்தெடுக்கப்படுகின்றது.  
ஆய்வு கூடங்களில் கற்றலுக்காக இரு முறைகளில் இவ்வாயுவை உருவாக்கலாம். ஒரு முறையில் இரும்பு சல்பைடுடன் ஒரு வன்னமிலம் தாக்கத்துக்கு உட்படுத்தப்பட்டு இவ்வாயு உருவாக்கப்படுகின்றது.  
:FeS + 2 HCl → FeCl<sub>2</sub> + H<sub>2</sub>S  
மற்றைய முறையில் அலுமினியம் சல்பைடு நீருடன் தாக்கத்துக்கு உட்படுத்தப்படும்.
:6 H<sub>2</sub>O + Al<sub>2</sub>S<sub>3</sub> → 3 H<sub>2</sub>S + 2 Al(OH)<sub>3</sub>
# ஐதரசன் சல்பைடு

## கிடைப்பனவு

இவ்வாயு இயற்கையாக பெற்றோலியத்திலும், இயற்கை வாயுவிலும், எரிமலை வாயுக்களிலும் காணப்படுகின்றது. இயற்கை வாயுவில் 90% வரை காணப்படலாம். கிணறுகளில் சல்பேட்டு-தாழ்த்தும் பக்டீரியாக்களின் அனுசேபம் காரணமாக இவ்வாயு/ அமிலக் கரைசல் காணப்படலாம்.
# ஐதரசன் சல்பைடு

## எரிபொருட்களிலிருந்து அகற்றல்

இவ்வாயு இயற்கை வாயு, உயிர் வாயு மற்றும் சாதாரணமாக சமையலில் பயன்படுத்தப்படும் எல்-பி வாயு ஆகியவற்றில் உள்ளது. ஐதரசன் சல்பைடு எரிந்தால் அமில மழைக்குக் காரணமான கந்தகவீரொக்சைட்டைக் கொடுக்கும். எனவே பயன்பாட்டுக்கு விடப்படும் முன் இவ்வாயுக்கள் சுத்திகரிக்கப்படுகின்றன. இதனை பல்வேறு வழிகளில் மேற்கொள்ளலாம்.
நீரேற்றப்பட்ட இரும்பு(III)ஒக்சைட்டைப் பயன்படுத்தி எரிபொருளாகப் பயன்படும் வாயுக்களிலிருந்து ஐதரசன் சல்பைடைப் பிரித்தெடுக்கலாம்.
:(s) + (l) + 3 (g) → [[இரும்பு(III) சல்பைடு|]](s) + 4 (l)  
இவ்வாறான சுத்திகரிப்பான்கள் உருளைகளாக இருக்கும். சிறிது காலத்தின் பின் அவற்றிலுள்ள இரும்பு ஒக்சைட்டு முடிவடைந்து விடுவதால், இவற்றின் வினைத்திறன் குறைவடையும். எனினும் இவ்வுருளைகளை நீரில் கழுவி காற்றோட்டம் அளிப்பதால் இவற்றை மீண்டும் இரும்பு ஒக்சைட்டாக மாற்றலாம்.  
:2 (s) + 3 (g) + 2 (l) → 2 (s) + 2 (l) + 6 S(s)
# ஐ ஸ்பிட் ஆன் யுவர் கிரேவ் (1978 திரைப்படம்)

**ஐ ஸ்பிட் ஆன் யுவர் கிரேவ்** 1978ல் அமெரிக்காவில் வெளிவந்த வன்புணர்வு மற்றும் பலிவாங்கும் திரைப்படமாகும். இப்படத்தின் தயாரிப்பு, இயக்கம், எழுத்து என மூன்று வேலைகளையும் மேரி சார்ச்சி ஏற்றிருந்தார். இவருடன் ஜோசப் ஜபேடா இணைந்து தயாரித்திருந்தார். திரையுலக விமர்சகர்கள் இதனை வன்முறை மற்றும் குழு பாலியல்வல்லுறவு மிகுந்த திரைப்படம் என்பதால் எதிர்ப்பினை தெரிவித்தார்கள். 2010ல் முதல் 10 வன்முறை நிறைந்த திரைப்படங்களில் ஒன்றாக டைம் (இதழ்) குறிப்பிட்டது.
# ஐ ஸ்பிட் ஆன் யுவர் கிரேவ் (1978 திரைப்படம்)

## கதை

நியூயார்க் நகரத்தினை சேர்ந்த சிறுகதை எழுத்தாளரான ஜெனிப்பர் ஹில்ஸ், தனது முதல் நாவலை எழுதுவதற்காக ஏரியால் சூழப்பட்ட ஒரு குடிலை வாடகைக்கு எடுக்கிறார். அங்கு செல்லும் வழியில் உள்ள எரிவாயு நிலையத்தில், அதன் மேலாளர் ஜானி மற்றும் ஸ்டான்லி ஆண்டி ஆகியோர் கவனத்தினை ஜெனிப்பர் ஈர்க்கிறார். மேத்யூ என்ற மனநலம் குன்றிய நபரிடம் மளிகைப் பொருள்களை பெறுகிறார் ஜெனிப்பர். மூன்று நபர்களின் நண்பரான மேத்தியு ஒரு அழகானப் பெண் தனிமையில் இருப்பதை அவர்களிடம் தெரிவிக்கிறார்.
# ஐ ஸ்பிட் ஆன் யுவர் கிரேவ் (1978 திரைப்படம்)

## நடிகர்கள்

- மேரி சார்ச்சி - ஜெனிப்பர் ஹில்ஸ்
- எரொன் தாபோர் - ஜானி
- ரிச்சர்ட் பேஸ் - மேத்யூ
# ஐ ஸ்பிட் ஆன் யுவர் கிரேவ் (1978 திரைப்படம்)

## இவற்றையும் காண்க

- ஐ ஸ்பிட் ஆன் யுவர் கிரேவ் (2010 திரைப்படம்)
- வன்புணர்வு மற்றும் பழிவாங்கும் திரைப்படங்கள்
# குழு பாலியல் வல்லுறவு

**குழு பாலியல் வல்லுறவு** (Gang rape) என்பது ஒரு தனிநபர் மீது ஒரு குழு பாலியல் வல்லுறவு கொள்வதாகும். குறைந்தது இரண்டு அல்லது அதற்கு மேற்பட்ட நபர்கள் குழுவாக இயங்கி வல்லுறவு கொள்ளுதலை குழு பாலியல் வல்லுறவு என்கின்றனர். இதனை "கூட்டு வல்லுறவு" என்றும் "கூட்டு வன்புணர்வு" என்றும் கூறுவதுண்டு.
# குழு பாலியல் வல்லுறவு

## இந்தியாவில்

### 2012 தில்லி கும்பல்-வல்லுறவு வழக்கு

மருத்துவ மாணவியொருவர் திசம்பர் 16, 2012 தில்லியில் ஆறு நபர்களால் பேருந்து ஒன்றில் குழு பாலியல் வல்லுறவுக்கு உட்படுத்தப்பட்டாதாக நீதிமன்றத்தில் வழக்கு தொடுக்கப்பட்டது. பேருந்து உதவியாளர் தவிர்த்து ஐந்து நபர்களுக்கு தண்டனை வழங்கப் பெற்றது.
# குழு பாலியல் வல்லுறவு

## இந்தியாவில்

### தமிழகத்தில் குழு பாலியல் வல்லுறவு

#### வாச்சாத்தி

இந்தியாவின் தமிழ்நாட்டின் தர்மபுரி மாவட்டத்தின் அரூர் அருகே உள்ள வாச்சாத்தி கிராமத்தில் 1992 சூன் 20ம் தேதி 18 பெண்களிடம் குழு பாலியல் வல்லுறவு கொண்டதாக வழக்குத் தொடுக்கப்பட்டு, நீதிமன்றத்தில் 17 வனத்துறையினர் மீது குற்றச்சாட்டுகள் நிரூபிக்கப்பட்டன.
# குழு பாலியல் வல்லுறவு

## பாலியல் வன்கொடுமைக்கு எதிரான சட்டங்கள்

பாலியல் வன்கொடுமைகளை தடுக்க இந்திய அரசு பல்வேறு சட்டங்களை கொண்டு வந்துள்ளது.
# குழு பாலியல் வல்லுறவு

## இவற்றையும் காண்க

- பாலியல் வல்லுறவுகளின் வகைகள்
- 2012 தில்லி கும்பல்-வல்லுறவு வழக்கு
- 2014 உ.பி. குழு வன்புணர்வு
# செய்முறை பகுதிகள் (செ.மு.ப.ஓ)

ஒருங்கிணைந்த செயல்வல்லமை ஒப்புருவில் மொத்தம் 22 **செய்முறை பகுதிகள் (செ.மு.ப.ஓ)** (*Process area* (CMMI)) உள்ளன.
# செய்முறை பகுதிகள் (செ.மு.ப.ஓ)

## செய்முறை பகுதிகள் ஒழுங்கமைப்பு

ஒருங்கிணைந்த செயல்வல்லமை முதிர்ச்சி ஒப்புருவில் மொத்தம் உள்ள 22 செய்முறை பகுதிகள் அகரவரிசையில் கொடுக்கப்பட்டுள்ளன. எனினும், செயல்முறை பகுதிகள் முதிர்வு நிலைகள் அல்லது செயல்முறை பகுதியின் பிரிவுகள் படி தொகுக்கப்படலாம்.
# செய்முறை பகுதிகள் (செ.மு.ப.ஓ)

## உருவாக்கத்திற்கான ஒருங்கிணைந்த செயல்வல்லமை முதிர்ச்சிப் ஒப்புரு

இதில் ஐந்து முதிர்வு நிலைகள் உள்ளன. எனினும், முதிர்ச்சி நிலை மதிப்பீடுகள் முதிர்ச்சி நிலை 2 முதல் முதிர்ச்சி நிலை 5 வரை வழங்கப்படுகின்றன.  
**முதிர்ச்சி நிலை 2 - நிர்வகிக்கப்பட்டது**
- அமைவடிவம் மேலாண்மை
- அளவீடு மற்றும் பகுப்பாய்வு
- செயற்றிட்டம் கண்காணிப்பு மற்றும் கட்டுப்பாடு
- செயற்றிட்டத்தை திட்டமிடுதல்
- நிகழ்முறை மற்றும் தயாரிப்பு தர உறுதிப்படுத்தல்
- தேவைகள் மேலாண்மை
- வழங்குநர் உடன்படிக்கை மேலாண்மை  
**முதிர்ச்சி நிலை 3 - வரையறுக்கப்பட்டுள்ளது**
- முடிவு பகுப்பாய்வு மற்றும் தீர்மானம்
- ஒருங்கிணைந்த செயற்றிட்ட மேலாண்மை
- நிறுவன செயல்முறை வரையறை
- நிறுவன செயல்முறை குவியம்
- நிறுவனத்தின் பயிற்சிகள்
- தயாரிப்பை ஒருங்கிணைத்தல் (PI)
- தேவைகள் மேம்படுத்துதல் (RD)
- இடர் மேலாண்மை (RSKM)
- தொழில்நுட்ப தீர்வு
- செல்லுபடியாக்கம்
- சரிபார்த்தல்  
**முதிர்ச்சி நிலை 4 - அளவுரீதியாக நிர்வகிக்கப்படுகிறது**
- நிறுவன செயல்முறைகளின் செயல்திறன்
- அளவறிதற்குரிய செயற்றிட்ட மேலாண்மை  
**முதிர்ச்சி நிலை 5 - அனுகூலப்படுத்தல்**
- காரண பகுப்பாய்வு மற்றும் தீர்மானம்
- நிறுவன செயல்திறன் மேலாண்மை
# செய்முறை பகுதிகள் (செ.மு.ப.ஓ)

## சேவைகளுக்கான ஒருங்கிணைந்த செயல்வல்லமை முதிர்ச்சிப் ஒப்புரு

**முதிர்ச்சி நிலை 2 - நிர்வகிக்கப்பட்டது**
- அமைவடிவம் மேலாண்மை
- அளவீடு மற்றும் பகுப்பாய்வு
- நிகழ்முறை மற்றும் தயாரிப்பு தர உறுதிப்படுத்தல்
- தேவைகள் மேலாண்மை
- வழங்குநர் உடன்படிக்கை மேலாண்மை
- சேவை விநியோகம்
- பணி கண்காணிப்பு மற்றும் கட்டுப்பாடு
- பணி திட்டமிடல்  
**முதிர்ச்சி நிலை 3 - வரையறுக்கப்பட்டுள்ளது**
- கொள்திறன் மற்றும் கையிருப்பு மேலாண்மை
- முடிவு பகுப்பாய்வு மற்றும் தீர்மானம்
- நேர்வு நுணுக்கம் மற்றும் தடுப்பு
- ஒருங்கிணைந்த பணி மேலாண்மை
- நிறுவன செயல்முறை வரையறை
- நிறுவன செயல்முறை குவியம்
- நிறுவனத்தின் பயிற்சிகள்
- இடர் மேலாண்மை (RSKM)
- தடையற்ற சேவை
- சேவை முறைமை அபிவிருத்தி
- சேவை முறைமை நிலைமாற்றம்
- உத்தியியல் சேவை மேலாண்மை
# செய்முறை பகுதிகள் (செ.மு.ப.ஓ)

## மேலும் பார்க்க

- செயல்வல்லமை முதிர்ச்சி ஒப்புரு
# டீத் (திரைப்படம்)

***டீத்*** 2007ல் வெளிவந்த நகைச்சுவை திகில் திரைப்படமாகும். இதனை மிட்செல் லிச்டென்ஸ்டீன் எழுதி இயக்கியிருந்தார். இத்திரைப்படம் ஒரு இளம் பெண்ணின் புணர்புழையில் இருக்கும் பற்களைப் பற்றியதாகும். இது, ஜனவரி 19, 2007 இல் சண்டேன்ஸ் திரைப்பட விழாவில் திரையிடப்பட்டது. அமெரிக்க ஐக்கிய நாடுகளில் குறுவட்டாக மே 6, 2007ல் வெளியிடப்பட்டது.
# இத்தாலியக் கால்பந்துக் கூட்டமைப்பு

**இத்தாலியக் கால்பந்துக் கூட்டமைப்பு** (**Italian Football Federation** (**FIGC**); **F.I.G.C.**) என்பது இத்தாலியில் கால்பந்தை நிர்வகிக்கும் மேலாண்மை அமைப்பாகும். ஆண்கள் மற்றும் மகளிருக்கான தேசியக் கால்பந்து அணிகளைத் தேர்வு செய்து நிர்வகிப்பது இதன் பொறுப்பாகும். மேலும், இத்தாலிய கால்பந்துக் கூட்டிணைவு மற்றும் இத்தாலியக் கோப்பை ஆகியவற்றை நடத்துவதும் இவ்வமைப்பே ஆகும். இதன் தலைமயகம் ரோம் நகரில் உள்ளது; தொழில்நுட்ப மையம் புளோரன்சு நகரில் உள்ளது. யூஈஎஃப்ஏவின் உருவாக்கத்தின் போது உறுப்பினராக இருந்த அமைப்பாகும்; ஃபிஃபாவில் 1905-இல் உறுப்பினராக இணைந்தது.
# இத்தாலியக் கால்பந்துக் கூட்டமைப்பு

## சிறப்புகள்/வெற்றிகள்

- உலகக்கோப்பை காற்பந்து: 4 முறை (1934, 1938, 1982 மற்றும் 2006)
- ஐரோப்பிய கால்பந்தாட்டப் போட்டி: ஒரு முறை (1968)
- ஒலிம்பிக்சு: ஒரு முறை (1936)
- டாக்டர். கீரோ கோப்பை: இருமுறை (1927-1930, 1933-1935)
# இத்தாலியக் கால்பந்துக் கூட்டமைப்பு

## வெளியிணைப்புகள்

- Official site
- Italy at FIFA site
- Italy at UEFA site
- Italian calcio glossary
# போர்த்துக்கேய கால்பந்துக் கூட்டமைப்பு

**போர்த்துக்கேய கால்பந்துக் கூட்டமைப்பு** (**Portuguese Football Federation** (**FPF**); **FPF**; ) என்பது போர்த்துகலின் கால்பந்து மேலாண்மை அதிகார அமைப்பாகும். இது போர்த்துக்கேய தேசிய கால்பந்துப் போட்டித்தொடர், போர்த்துக்கேயக் கோப்பை, போர்த்துக்கேய உன்னதக் கோப்பை, ஐவர் கால்பந்துப் போட்டிகள், இளையோர் மற்றும் மகளிருக்கான கால்பந்துப் போட்டிகளை ஏற்பாடு செய்து நிர்வகிப்பது இதன் பொறுப்பாகும். மேலும், பன்னாட்டுப் போட்டிகளுக்காக ஆடவர் மற்றும் மகளிருக்கான தேசிய கால்பந்து அணிகளைத் தேர்வு செய்து நிர்வகிப்பதும் இதன் பணியாகும். 1914-ஆம் ஆண்டில் தோற்றுவிக்கப்பட்ட இவ்வமைப்பின் தலைமையகம் லிஸ்பன் நகரில் அமைந்துள்ளது.
# போர்த்துக்கேய கால்பந்துக் கூட்டமைப்பு

## வெளியிணைப்புகள்

- Official site FPF
- Portugal at FIFA site
- Portugal at UEFA site
# ஆப்பர்சூனிட்டி தளவுளவி

| programme = செவ்வாய் ஆய்வுத் திட்டம்
| previous_mission = *இசுப்பிரிட்*
| next_mission = *கியூரியோசிட்டி*
}}
***ஆப்பர்சூனிட்டி*** (*Opportunity*, MER-B , Mars Exploration Rover – B), என்பது நாசாவினால் செவ்வாய்க் கோளுக்கு அனுப்பப்பட்ட இரண்டு தளவுளவிகளில் (rover) இரண்டாவது ஆகும்.  
இது ஜனவரி 25, 2004 இல் செவ்வாயில் மெரிடியானி பீடத்தில் (Meridiani Planum) வெற்றிகரமாகத் தரையிறங்கியது. முதலாவாதக இதற்கு மூன்று வாரங்களுக்கு முன்னர் ஜனவரி 4, 2004 இல் இசுபிரிட் தளவுளவி (MER-A, Mars Exploration Rover - A) என்ற தளவுளவி (rover) செவ்வாயில் 90மைல் அகண்ட கூஸிவ் குழியில்('Gusev Crater') வெற்றிகரமாகத் தரையிறங்கியது. ஆனால் இசுபிரிட் 2009 நகர முடியாமல் தடைபட்டுப்போனது . பின்னர் 2010 இல் முழுமையாக இதன் தொடர்பு நிறுத்தப்பட்டன. ஆனால் வெறும் 3 மாத காலத்திற்கு மட்டும் நாசாவால் திட்டமிடப்பட்டு அனுப்பி வைத்தத 'ஆப்பர்சூனிட்டி' இன்று வரை இயங்கிக் கொண்டிருக்கிறது. பத்து ஆண்டுகளாக இது செயல்பட்டு வருவது குறிப்பிடத்தக்கது. இது தனது திட்டமிட்ட பயனத்தை விட 40 மடங்கு அதிக காலம் செயல்பட்டு வருகிறது. முதலில் ஒரு கிலோமீட்டர் தூரம் வரைக்குத்தான் ஆப்பர்சூனிட்டி நகரும் என்று கணிக்கப்பட்டிருந்தது. ஆனால் இதுவரை 38.7 கிலோமீட்டர் வரை நகர்ந்து விட்டது. கிட்டத்தட்ட ஒரு லட்சத்து 70 ஆயிரம் படங்களையும் அது அனுப்பியுள்ளது.  
இந்த திட்ட பணி ஆரம்ப 90 Sol காலத்தில், மெரிடியானி பீடத்தில் உள்ள செவ்வாய் கிரத்திற்கு தொடர்பில்லாத வின்கற்களை பற்றி அறிவது. கடந்த இரண்டு ஆண்டுகளாக விக்டோரியா க்ரேட்டர் (Victoria Crater) பற்றி அறிய இது பயன்படுத்தப்படுகிறது. இது தூசி புயல்களில் தப்பிப்பிழைத்து எண்டோவர் பள்ளத்தை 2011 இல் அடைந்தது. இதை இதன் இரண்டாவது இறங்கும் தளம் என விவரிக்கின்றனர்.
# ஆப்பர்சூனிட்டி தளவுளவி

## செவ்வாய் கோள் கண்டறிதல் தளவுளவியின் அறிவியல் இலக்குகள்

- பாறைகள் மற்றும் மண்ணின் பல்வேறு குணாதிசயத்தைக் கொண்டு செவ்வாயில் தண்ணீர் இருந்ததற்கான தடயங்களைக் கண்டறிதல். மழை, ஆவியாதல், வண்டல் இயல்பு அல்லது நீர்வெப்ப நடவடிக்கை ஆகியவைகளைக் கொண்டு தண்ணீர் இருந்ததற்கான தடயங்களை கண்டறிய முற்படும்.
- இறங்கும் தளங்களை சுற்றியுள்ள உலோகங்கள், பாறைகள், மற்றும் கனிமங்கள் ஆகியவைப் பற்றி அறிதல்.
- தண்ணீர் அல்லது காற்று அரிப்பு, வண்டல், நீர்வெப்ப வழிமுறைகள், எரிமலைகள் மற்றும் மோதல்களால், நில அமைப்பு உருவான செயல்முறைகள் பற்றி அறிவது.
- பாறைகள், மண்ணின் கட்டமைப்பு மற்றும் குணாதிசயத்தைக் கொண்டு அவைகள் உருவாகிய செயல்முறைகளைத் தீர்மானிப்பது.
- உயிர் வாழ்வதற்கான வாய்ப்புகளைக் கண்டறிவது இதன் முக்கியப் பணி.
# பஞ்ச திராவிடப் பிராமணர்

**திராவிடப் பிராமணர்** அல்லது **பஞ்ச திராவிடப் பிராமணர்** என்போர் விந்திய மலைக்குத் தெற்கில் வாழும் பிராமணர்கள் ஆவர். 12-ஆம் நூற்றாண்டில் காசுமீரத்தில் கல்ஹானர் எழதிய இராஜதரங்கிணி நூலின் படி கருநாடகம், தெலுங்கானா, ஆந்திரப் பிரதேசம், தமிழ்நாடு, மகாராஷ்டிரா மற்றும் குஜராத் பகுதிகளில் உள்ள பிராமணர்கள் திராவிடப் பிராமணர் ஆவர்.
# பஞ்ச திராவிடப் பிராமணர்

## இதனையும் காண்க

- பஞ்ச கௌடர்
# பஞ்ச திராவிடப் பிராமணர்

## மூலம்

- Kalhana's Rajatarangini: A Chronicle of the Kings of Kashmir; 3 Volumes > M.A.Stein (translator),(Introduction by Mohammad Ishaq Khan),published by Saujanya Books at Srinagar,2007,(First Edition pub. in 1900), / 8183390439.
- A History of Brahmin Clans in Hindi, by Dorilāl Śarmā,published by Rāśtriya Brāhamana Mahāsabhā, Vimal Building, Jamirābād, Mitranagar, Masūdābād,Aligarh-1, 2nd ed-1998. (This Hindi book contains the most exhaustive list of Brahmana gotras and pravaras together their real and mythological histories).
- '', (Sanskrit), 1871
# உருகுவை கால்பந்துச் சங்கம்

**உருகுவை கால்பந்துச் சங்கம்** (**Uruguayan Football Association**; — ) என்பது தென் அமெரிக்காவின் உருகுவே நாட்டில் கால்பந்து விளையாட்டுக்கான மேலாண்மை அமைப்பாகும். 1900-ஆம் ஆண்டில் தோற்றுவிக்கப்பட்ட இவ்வமைப்பு 1923-ஆம் ஆண்டில் பன்னாட்டுக் கால்பந்து சங்கங்களின் கூட்டமைப்பில் இணைந்தது. தென்னமெரிக்க கால்பந்துக் கூட்டமைப்பைத் தோற்றுவித்த உறுப்பு சங்கங்களில் இதுவும் ஒன்றாகும். உருகுவை தேசிய காற்பந்து அணியைத் தேர்ந்தெடுத்து நிர்வகிப்பது இதன் பொறுப்பாகும். மேலும், உருகுவேயின் தேசிய கால்பந்துக் கூட்டிணைவு மற்றும் போட்டித்தொடர்களை ஏற்பாடு செய்து நடத்துவதும் இதன் பணியாகும்.
# உருகுவை கால்பந்துச் சங்கம்

## வெளியிணைப்புகள்

- AUF Official Website
- Uruguay at FIFA site
- Uruguayan Players Overseas
# கொலம்பிய கால்பந்துக் கூட்டமைப்பு

**கொலம்பிய கால்பந்துக் கூட்டமைப்பு** (**Colombian Football Federation** ; Spanish மொழியில்: *Federación Colombiana de Fútbol*) என்பது தென்னமெரிக்காவின் கொலம்பியா நாட்டின் கால்பந்து மேலாண்மை அமைப்பாகும். 1924-ஆம் ஆண்டில் தோற்றுவிக்கப்பட்ட இவ்வமைப்பு, 1936-ஆம் ஆண்டில் பன்னாட்டுக் கால்பந்து சங்கங்களின் கூட்டமைப்பில் உறுப்பினராக இணைந்தது. பன்னாட்டுப் போட்டிகளுக்காக கொலம்பியா தேசிய கால்பந்து அணியைத் தேர்ந்தெடுத்து நிர்வகிப்பதும், கொலம்பியாவின் தேசிய கால்பந்துக் கூட்டிணைவை ஏற்பாடு செய்து நடத்துவதும் இதன் பொறுப்பாகும். தென்னமெரிக்க கால்பந்துக் கூட்டமைப்பில் இவ்வமைப்பு உறுப்பினராகும்.
# கொலம்பிய கால்பந்துக் கூட்டமைப்பு

## வெளியிணைப்புகள்

- FCF Website
- Colombia at FIFA site
# சேவைகள் (பொருளியல்)

பொருளாதாரத்தில் சேவை என்பது புலனாகா பயன்படு பொருள் ஆகின்றது. சேவை வழங்குதல் பெரும்பாலும் ஒரு பொருளாதார செயல்பாடாக உள்ளது. சேவைகள் புலனாகா பொருளாதார பொருட்களின் ஒரு உதாரணம் ஆகும். பொதுச் சேவைகள் என்பது ஒரு முழுச் சமூகத்தின் (தேசிய அரசு, நிதி தொழிற்சங்க, பிராந்திய) வரிகள் மற்றும் வேறு வழிகளில், செலுத்திப் பெறுவதாகும்.  
தேவையான வளங்கள், திறன், அறிவாற்றல் மேலும் அனுபவம் மூலம் சேவைகளை நுகர்வோருக்கு பயன்தரும் வகையில் அளிக்க எந்தவொரு சரக்கு கையிருப்பு இல்லாமல் பொருளாதாரத்தில் சேவைகள் வழங்குபவர்கள் பெரும் பங்கு கொண்டுள்ளனர். ஆனால் அனுபவத்தை அதிகரிக்கவும் போட்டியினை சமாளிக்கவும் முதலீடு தேவைப்படுகிறது.
# சேவைகள் (பொருளியல்)

## சேவைகளின் பண்புகள்

சேவைகள் ஐந்து முக்கிய பண்புகளை அடிப்படையில் குறிப்பிடப்படுகிறது
1. **சேவைப் புலப்படாமை**
1. **சேவையை சேமித்து வைக்க முடியாது**
1. **பிரிக்க முடியாத தன்மை உடையது**
1. **முரண்பாடுகளை கொண்டது**
1. **ஈடுபாடு**
# சேவைகள் (பொருளியல்)

## சேவை

- சேவை என்பது ஒரு முறை நுகரக்கூடிய மற்றும் அழிந்துபடக்கூடிய நலன்களின் தொகுப்பாகும் பெரும்பாலும் அவரது அக மற்றும் புற சேவை வழங்குநர்களின் நெருக்கமான செயல்பாடுகளின் மூலம் சேவை வழங்கப்படும்.
- சேவை முறையே தொழில்நுட்ப அமைப்புகளின் தனித்துவமான செயல்பாடுகள் மற்றும் தனிநபர்களின் தனித்துவமான நடவடிக்கைகள் மூலம் விளைவிக்கப்பட்டதாக இருக்கும்.
- நுகர்வோரின் தேவைகளுக்கு ஏற்ப பணிக்கப்பட்ட சேவையை பொறுப்பான சேவை வழங்குநர் வழங்க வேண்டும்.
- நுகர்வோரின் எதிர்வரும் வர்த்தக நடவடிக்கைகளும் அல்லது தனிப்பட்ட செயல்பாடுகளுக்கும் சேவைகள் நுகரப்படுகின்றன
# சேவைகள் (பொருளியல்)

## சேவை வழங்குதல்

ஒரு சேவையை வழங்குவதில் பொதுவாக ஆறு காரணிகள் தொடர்புடையதாக இருக்கின்றன, அவை:
1. பொறுப்புமிக்க சேவை வழங்குநர் மற்றும் அவரது சேவை வழங்குநர்கள் (எ.கா. மக்கள்)
1. சேவை வழங்க பயன்படுத்தப்படும் உபகரணங்கள் (எ.கா. வாகனங்கள், பணப்பதிவேடுகள், தொழில்நுட்ப அமைப்புகள், கணினி அமைப்புகள்)
1. பருநிலை வசதிகள் (எ.கா. கட்டிடங்கள், வாகன நிறுத்துமிடங்கள், காத்திருக்கும் அறைகள்)
1. கோருகின்ற நூகர்வோர்.
1. சேவை வழங்கும் இடத்தில் மற்ற வாடிக்கையாளர்கள்
1. வாடிக்கையாளர்களின் தொடர்பு
# சேவைகள் (பொருளியல்)

## பொருளாதார சேவைகளின் பட்டியல்

- பொதுவாக அனைத்து நிறுவனங்களுக்கும் பொருந்தும் வணிக செயல்பாடுகள்
- வாடிக்கையாளர் சேவை
- மேலாண்மை ஆலோசனை வழங்குதல்
- மனித வளங்களை நிர்வகித்தல்
- குழந்தை பராமரிப்பு
- சுத்தம், பழுது மற்றும் பராமரிப்பு சேவைகள்
- வாயிற்காவலர்
- தோட்டக்காரர்
- இயந்திரக் கைவினைஞர்
- கட்டுமானம் தொடர்புடையவை
- தச்சு வேலை
- மின்னியலறிஞன்
- குழாய்வேலை
- மரணம் தொடர்புடையவை
- மரண விசாரணை அதிகாரி
- ஈமச்சடங்கு சேவைகள்
- தகராறு, தீர்மானம் மற்றும் தடுப்பு சேவைகள்
- நடுவர் தீர்ப்பாயம்
- மத்தியஸ்தம்
# பெர்னான்டோ சோர்

**பெர்னாண்டோ சோர்** என்பவர் ஒரு எசுப்பானிய கிதார் கலைஞரும் இசை அமைப்பாளரும் ஆவார்.
சின்றெல்லா என்ற பெயரில் இவர் நிகழ்த்திய இசைக் கச்சேரி நூற்றுக்கும் அதிகமான முறை நிகழ்த்தப்பட்டது. இவருடைய ஆக்கங்கள் பல நாடுகளில் வெளியாயின. மெதோடே போர் லா கித்தார் என்ற ஸ்பானிய நூலை இவர் எழுதினார். பின்னாளில் ஆங்கிலத்தில் மொழிபெயர்க்கப்பட்டது.
# ராகேஷ் ரோஷன்

**ராகேஷ் ரோஷன்**, இந்தித் திரைப்பட இயக்குநர் ஆவார். இந்தித் திரைப்படங்களை தயாரித்தும், நடித்தும் உள்ளார். இவரது சகோதரர் ராஜேஷ் ரோஷன் திரைப்பட இசையமைப்பாளர் என்பது குறிப்பிடத்தக்கது.
ராகேஷ் ரோஷன் சில திரைப்படங்களிலும் நடித்துள்ளார். இவரின் மகன் கிருத்திக் ரோஷன் ஒரு நடிகர். சிறந்த திரைப்பட இயக்குனருக்கான விருதைப் பெற்றுள்ளார்.
இவர் மகனை நடிக்கச் செய்து இவர் தயாரித்த சில திரைப்படங்களில் அதிக வருவாயை ஈட்டின.
# ராகேஷ் ரோஷன்

## நடித்த திரைப்படங்கள்

- கர் கர் கி கஹானி
- சீமா
- மன் மந்தி
- பரயா தான்
- ஆங்கோன் ஆங்கோன் மெயின்
- சக்மி
- கேல் கேல் மெயின்
# ராகேஷ் ரோஷன்

## இயக்கிய திரைப்படங்கள்

- கோயி... மில் கயா
- க்ரிஷ் 3
- க்ரிஷ்
# ராஜேஷ் ரோஷன்

**ராஜேஷ் ரோஷன்**, திரைப்பட இசையமைப்பாளர் ஆவார். இவர் பல இந்தித் திரைப்படங்களில் இசையமைத்துள்ளார். இவர் இந்தித் திரைப்பட இயக்குனரான ராகேஷ் ரோஷனின் சகோதரர் ஆவார். இவர் நடிகர் கிருத்திக் ரோஷனின் சித்தப்பா ஆவார்.
# ராஜேஷ் ரோஷன்

## பணி

ஜூலி என்ற திரைப்படத்திற்கு இசையமைத்து பிலிம்பேர் விருதினைப் பெற்றார். இவரின் சகோதரர் ராகேஷ் ரோஷன் இயக்கும் திரைப்படங்களில் இசையமைத்துள்ளார். குன்வாரா பாப், தேஸ் பர்தேஸ், மன் பசந்த், லூட்மார் உள்ளிட்ட திரைப்படங்கள் குறிப்பிடத்தக்கன.
# ராஜேஷ் ரோஷன்

## இசையமைத்த திரைப்படங்கள்

- க்ரிஷ் 3
- க்ரிஷ்
- கோயி... மில் கயா
# லாபிதாலின் விதி

கணிதத்தில் **லாபிதாலின் விதி** (*l'Hôpital's rule*, *l'Hospital's rule*) தேரப்பெறா வடிவங்களைக் கொண்டுள்ள சார்புகளின் எல்லை மதிப்புகளைக் காணப் பயன்படுகிறது. இவ்விதி, **பெர்னொலியின் விதி** (*Bernoulli's rule*) எனவும் அழைக்கப்படுகிறது. இவ்விதியைப் பயன்படுத்தும்போது, சார்புகளிலுள்ள தேரப்பெறா வடிவங்கள் தேரப்பெறும் வடிவங்களாக மாற்றமடைவதால் அச் சார்பின் எல்லை மதிப்பைக் கணக்கிடுவது எளிதாகி விடும். வகைநுண்கணிதத்தின் முதல் பாடப் புத்தகத்தில் (*Analyse des Infiniment Petits pour l'Intelligence des Lignes Courbes* , *Analysis of the Infinitely Small for the Understanding of Curved Lines*, 1696) இவ் விதியினை வெளியிட்ட 17 ஆம் நூற்றாண்டின் பிரெஞ்சு கணிதவியலாளர் (Guillaume de l'Hôpital) இன் பெயரால் இவ்விதி அழைக்கப்படுகிறது. எனினும் இவ்விதியைக் கண்டறிந்தவர் சுவிட்சர்லாந்து நாட்டின் கணிதவியலாளர் ஜோகன் பெர்னொலி எனவும் நம்பப்படுகிறது.  
: ஐக் கொண்டுள்ள திறந்த இடைவெளி .
: -இல் வகையிடத்தக்கச் சார்புகள் மற்றும் .  
இவ்விரு சார்புகளுக்கான லாபிதாலின் விதி:  
<math>\lim_{x \to c}f(x)=\lim_{x \to c}g(x)=0 \text{ or } \pm\infty</math> ஆகவும், <math>\lim_{x\to c}\frac{f'(x)}{g'(x)}</math> &nbsp; எல்லை காணத்தக்கதாகவும், x = c, தவிர்த்த I இன் அனைத்து x மதிப்புகளுக்கும் <math>g'(x)\neq 0</math> ஆகவும் இருக்குமெனில்:  
:<math>\lim_{x\to c}\frac{f(x)}{g(x)} = \lim_{x\to c}\frac{f'(x)}{g'(x)}</math>.  
சார்பின் தொகுதி, பகுதிகளை வகையிடும்போது, பின்னவடிவம் அல்லது தேரப்பெறா வடிவம் இல்லாத சார்பாக மாற்றமடையும். இதனால் சார்பின் எல்லை மதிப்பினை எளிதாகக் கணக்கிட முடிகிறது.
# லாபிதாலின் விதி

## பொதுவடிவம்

லாபிதாலின் விதியின் பொதுவடிவம்:  
, இரண்டும் நீட்டிக்கப்பட்ட மெய்யெண்கள். மெய்மதிப்புச் சார்புகள் *f* மற்றும் *g* இரண்டும் *c* ஐ முனைப்புள்ளியாகக் கொண்ட திறந்த இடைவெளியில் வகையிடத்தக்கவையாகவும், அந்த இடைவெளியில் <math>g'(x)\neq 0</math> எனவும், <math>\lim_{x\to c}{\frac{f'(x)}{g'(x)}} = L.</math> கொள்ளப்படுகிறது.  
:<math>\lim_{x\to c}{f(x)} = \lim_{x\to c}g(x) = 0</math> (அல்லது)
:<math>\lim_{x\to c}{|f(x)|} = \lim_{x\to c}{|g(x)|} = \infty</math> எனில்,  
:<math>\lim_{x\to c}{\frac{f(x)}{g(x)}}= L.</math>
# லாபிதாலின் விதி

## <math>\lim_{x\to c}\frac{f'(x)}{g'(x)}</math> காணத்தக்கதாக இருக்கவேண்டிய அவசியம்

லாபிதாலின் விதியைப் பயன்படுத்தும்போது <math>\lim_{x\to c}\frac{f'(x)}{g'(x)}</math> என்ற எல்லை மதிப்புக் காணத்தக்கதாக இருக்கவேண்டியது அவசியமான ஒன்று. இந்த எல்லை மதிப்பு காண முடியாததாக இருப்பின் லாபிதால் விதியைப் பயன்படுத்த இயலாது.  
எடுத்துக்காட்டு:  
<math>f(x) = x + \sin(x),</math> <math>g(x) = x</math> எனில்,  
:<math>\lim_{x\to\infty}\frac{f'(x)}{g'(x)}=\lim_{x\to\infty}\frac{1+\cos x}{1};</math>  
இதிலுள்ள கொசைன் சார்பின் மதிப்பு 1க்கும் −1 க்கும் இடையே அலைவதால் இந்த எல்லைக்கு மதிப்பு அமைவதில்லை. ஆகவே லாபிதாலின் விதியைப் பயன்படுத்தி மூலச் சார்புக்கு எல்லை காண முடியாது.  
ஆனால் நேரிடையாகவே மூலச் சார்பின் வடிவமைப்பில் சில மாற்றங்களைக் செய்வதன் மூலம் கீழ்க்கண்டவாறு எல்லை காண முடிகிறது:  
:<math>\lim_{x\to\infty}\frac{f(x)}{g(x)} = \lim_{x\to\infty}\(1+\frac{\sin x}{x}\) = 1</math>.
# லாபிதாலின் விதி

## எடுத்துக்காட்டுகள்

- <math>\lim_{x \to 0} \operatorname{sinc}(x)</math>
::<math>=\lim_{x \to 0} \frac{\sin\pi x}{\pi x}</math>
::<math>= \lim_{y \to 0} \frac{\sin y}{y} </math>
::<math> = \lim_{y \to 0} \frac{\cos y}{1}</math> (லாபிதாலின் விதியைப் பயன்படுத்த)
::<math>= 1.</math>  
- ஒருமுறை லாபிதாலின் விதியைப் பயன்படுத்திய பின்னும் தேரப்பெறா வடிவம் கிடைத்தால், மறுபடியும் லாபிதாலின் விதியைப் பயன்படுத்தலாம். தேரப்பெறா வடிவம் நீங்கும்வரை இவ்விதியை மீண்டும் பயன்படுத்தலாம்.  
எடுத்துக்காட்டு:
:: <math>\lim_{x\to 0}{\frac{2\sin x-\sin 2x}{x-\sin x}}</math>
::<math>=\lim_{x\to 0}{\frac{2\cos x -2\cos 2x}{1-\cos x}}</math>(லாபிதாலின் விதியைப் பயன்படுத்த)
::<math>= \lim_{x\to 0}{\frac{-2\sin x +4\sin 2x}{\sin x}}</math>
::<math>= \lim_{x\to 0}{\frac{-2\cos x +8\cos 2x}{\cos x}} </math>(மீண்டும் லாபிதாலின் விதியைப் பயன்படுத்த)
::<math>={\frac{-2 +8}{1}} </math>
::<math>=6.</math>
- எனில்,
:: <math>\lim_{x\to 0} {\frac{b^x - 1}{x}}=\lim_{x \to 0}{\frac{b^x \ln b}{1}}=\ln b \lim_{x \to 0}{b^x}=\ln b.</math>  
- <math>\lim_{x\to 0}{\frac{e^x-1-x}{x^2}}
=\lim_{x\to 0}{\frac{e^x-1}{2x}}
=\lim_{x\to 0}{\frac{e^x}{2}}={\frac{1}{2}}.</math>  
- இந்த எடுத்துக்காட்டு தேரப்பெறா வடிவம் கொண்டுள்ளது. நேர் முழு எண் எனில்,
:: <math>\lim_{x\to\infty} x^n e^{-x}
=\lim_{x\to\infty}{\frac{x^n}{e^x}}
=\lim_{x\to\infty}{\frac{nx^{n-1}}{e^x}}
=n\lim_{x\to\infty}{\frac{x^{n-1}}{e^x}}.</math>  
: அடுக்கு, பூச்சியமாகும்வரை லாபிதாலின் விதியைப் பயன்படுத்தினால் இறுதியில் எல்லையின் மதிப்பும் பூச்சியமாகக் கிடைக்கும்  
- வடிவில் மற்றொரு எடுத்துக்காட்டு:  
:: <math>\lim_{x\to 0^+} x \ln x =\lim_{x\to 0^+}{\frac{\ln x}{1/x}}
=\lim_{x\to 0^+}{\frac{1/x}{-1/x^2}}
=\lim_{x\to 0^+} -x= 0.</math>
# லாபிதாலின் விதி

## சிக்கல்கள்

- சில சமயங்களில் எல்லை காணும்போது தேரப்பெறா வடிவை நீக்க லாபிதாலின் விதியை அதிக தடவைகள் பயன்படுத்த வேண்டியிருக்கலாம். அதற்குப் பதில் சார்பின் மாறியைத் தகுந்த பதிலிடல் முறையில் மாற்றி அமைத்தால் லாபிதாலின் விதியைப் பயன்படுத்தப்பட வேண்டிய தடவைகளின் எண்ணிக்கைக் குறைக்கப்பட்டு, எல்லை காண்பது எளிதாகும்.  
எடுத்துக்காட்டு:  
::<math>\lim_{x \to \infty} \frac{e^x+e^{-x}}{e^x-e^{-x}} = \lim_{x \to \infty} \frac{e^x-e^{-x}}{e^x+e^{-x}} = \lim_{x \to \infty} \frac{e^x+e^{-x}}{e^x-e^{-x}} = \dots .</math>  
இந்த எல்லைக் கணக்கிடலில் லாபிதாலின் விதியை இரண்டாவது தடவை பயன்படுத்தும்போது மீண்டும் சார்பின் மூல வடிவமே கிடைக்கிறது.  
இதனைத் தவிர்க்க <math>y=e^x</math> என பதிலிட, ஒரு தடவை மட்டும் லாபிதாலின் விதியைப் பயன்படுத்தினால் போதும், தரப்பட்ட சார்பின் எல்லையைக் காண முடிகிறது:  
::<math>\lim_{x \to \infty} \frac{e^x+e^{-x}}{e^x-e^{-x}} = \lim_{y \to \infty} \frac{y+y^{-1}}{y-y^{-1}} = \lim_{y \to \infty} \frac{1-y^{-2}}{1+y^{-2}} = \frac{1}{1} = 1.</math>  
- எத்தனை முறை விதியைப் பயன்படுத்தினாலும் எல்லை காண முடியாதிருத்தல்  
::<math>\lim_{x \to \infty} \frac{x^{1/2}+x^{-1/2}}{x^{1/2}-x^{-1/2}} = \lim_{x \to \infty} \frac{\tfrac{1}{2}x^{-1/2}-\tfrac{1}{2}x^{-3/2}}{\tfrac{1}{2}x^{-1/2}+\tfrac{1}{2}x^{-3/2}} = \lim_{x \to \infty} \frac{-\tfrac{1}{4}x^{-3/2}+\tfrac{3}{4}x^{-5/2}}{-\tfrac{1}{4}x^{-3/2}-\tfrac{3}{4}x^{-5/2}} \dots .</math>  
இந்த எடுத்துக்காட்டில் லாபிதாலின் விதியை மீண்டும் மீண்டும் பயன்படுத்தினாலும் எல்லை காணக்கூடிய நிலையை அடைய முடிவதைல்லை.  
இதனைத் தவிர்க்க <math>y = x^{1/2}</math> என்ற பதிலிடல் உதவுகிறது:  
::<math>\lim_{x \to \infty} \frac{x^{1/2}+x^{-1/2}}{x^{1/2}-x^{-1/2}} = \lim_{y \to \infty} \frac{y+y^{-1}}{y-y^{-1}} = \lim_{y \to \infty} \frac{1-y^{-2}}{1+y^{-2}} = \frac{1}{1} = 1.</math>  
- லாபிதாலின் விதியைப் பயன்படுத்தும்போது வேறு சிக்கல்களும் ஏற்படலாம்.  
எடுத்துக்காட்டு:  
:<math>\lim_{h\to 0} \frac{(x+h)^n-x^n}{h}=nx^{n-1}.</math>  
இந்த வகைக்கெழு வாய்ப்பட்டை லாபிதாலின் விதியைப் பயன்படுத்தி எளிதாக நிறுவலாம் என்பது போலத் தோன்றும். ஆனால் அவ்வாறு செய்ய முனைந்தால், லாபிதாலின் விதி கொண்டு எந்த வாய்ப்பாட்டை நாம் நிறுவ முயற்சிக்கிறோமோ அந்த வாய்ப்பாட்டையே, நிறுவப்படுமுன் பயன்படுத்தும் சிக்கல் எழுகிறது. இது சரியான முறையாகாது.
# லாபிதாலின் விதி

## பிற தேரப்பெறா வடிவங்களுக்கு

, , , , போன்ற தேரப்பெறா வடிவங்களில் அமைந்த சார்புகளின் எல்லை காண்பதற்கும் லாபிதாலின் விதியைப் பயன்படுத்தலாம்.
# லாபிதாலின் விதி

## பிற தேரப்பெறா வடிவங்களுக்கு

### எடுத்துக்காட்டுகள்

- வடிவம்
வடிவில் அமைந்த சார்பின் எல்லை காண, அதனை இரு பின்ன வடிவச் சார்புகளின் வித்தியாசமாக மாற்றியமைத்து இவ்விதியைப் பயன்படுத்தலாம்:  
:<math>
\begin{align}
\lim_{x\to 1}\(\frac{x}{x-1}-\frac1{\ln x}\)
& = \lim_{x\to 1}\frac{x\cdot\ln x -x+1}{(x-1)\cdot\ln x} & \quad (1) \\[6pt]
& = \lim_{x\to 1}\frac{\ln x}{\frac{x-1}{x}+\ln x} & \quad (2) \\[6pt]
& = \lim_{x\to 1}\frac{x\cdot\ln x}{x-1+x\cdot\ln x} & \quad (3) \\[6pt]
& = \lim_{x\to 1}\frac{1+\ln x}{1+1+\ln x} & \quad (4) \\[6pt]
& = \lim_{x\to 1}\frac{1+\ln x}{2+\ln x} \\[6pt]
& = \frac{1}{2},
\end{align}
</math>  
லாபிதாலின் விதி (1) இலிருந்து (2) மற்றும் (3) இலிருந்து (4) ஆவது படிக்குச் செல்லும்போது பயன்படுத்தப்பட்டுள்ளது.  
- வடிவம்:  
:<math>
\lim_{x \to 0^+} x^x
= \lim_{x \to 0^+} e^{\ln x^x}
= \lim_{x \to 0^+} e^{x \ln x}
= e^{\lim_{x \to 0^+} (x \ln x)}.
</math>  
::<math>\lim_{x \to 0^+} x \ln x </math> (0×∞ வடிவம்)
::<math>\lim_{x \to 0^+}\frac{\ln x}{\frac{1}{x}} </math> (∞/∞ வடிவிற்கு மாற்றி லாபிதாலின் விதியைப் பயன்படுத்த)
::<math>\lim_{x \to 0^+}\frac{\frac{1}{x}}{\frac{-1}{x^2}}</math>
::<math>\lim_{x \to 0^+} -x = 0 </math>  
எனவே,
:<math>\lim_{x \to 0^+} x^x = e^0 = 1.</math>
# அர்கெந்தீனா கால்பந்துச் சங்கம்

**ஆர்ஜெண்டினா கால்பந்துச் சங்கம்** (**Argentine Football Association**; , ) என்பது தென்னமெரிக்காவின் அர்ஜென்டினா நாட்டின் கால்பந்துக் கட்டுப்பாட்டு/நிர்வாக அமைப்பாகும். அர்கெந்தீனாவின் முதன்மையான கால்பந்துக் கூட்டிணைவையும், அதன்கீழ்நிலைக் கூட்டிணைவுகளையும், அர்கெந்தீனா கோப்பை, அர்கெந்தீனா உன்னதக் கோப்பை ஆகியவற்றை நடத்துவதற்குப் பொறுப்பேற்கும் அமைப்பு இதுவாகும். மேலும், பன்னாட்டுப் போட்டிகளுக்காக ஆண்கள் மற்றும் பெண்களுக்கான தேசிய கால்பந்து அணிகளைத் தேர்ந்தெடுத்து நிர்வகிப்பதும் இதன் முக்கியப் பணியாகும். தொழில்முறையற்ற விழைஞர் கால்பந்துக் கூட்டிணைவுகள், இளையோருக்கான கால்பந்துக் கூட்டிணைவுகள், மகளிர் மற்றும் ஐவர் கால்பந்துப் போட்டிகளையும் இது நடத்துகிறது.
# அர்கெந்தீனா கால்பந்துச் சங்கம்

## வெளியிணைப்புகள்

- Official site
- AFA site
- Argentina at FIFA site
# அல்சீரியக் கால்பந்துக் கூட்டமைப்பு

**அல்சீரியக் கால்பந்துக் கூட்டமைப்பு** (**Algerian Football Federation**; , ) என்பது அல்ஜீரியாவின் கால்பந்து நிர்வாக அமைப்பாகும். 1958-ஆம் ஆண்டிலிருந்து அதிகாரபூர்வமற்ற போட்டிகளை, அல்ஜீரிய தேசிய கால்பந்து அணி ஆடியிருக்கிறது. எனினும், 1963-ஆம் ஆண்டில்தான் முதன்முறையாக அதிகாரபூர்வமாக *அல்ஜீரியா தேசிய காற்பந்து அணி* பன்னாட்டுப் போட்டியில் ஆடியது; அதாவது, அல்சீரிய விடுதலைக்கு ஆறு மாதங்களுக்குப் பிறகு.  
அல்சீரியா அணி, 3 உலகக்கோப்பை கால்பந்துப் போட்டிகளில் பங்கேற்றுள்ளது. மேலும், ஆப்பிரிக்க கால்பந்துக் கூட்டமைப்புக் கோப்பையையும் ஒருமுறை வென்றிருக்கிறது.
# அல்சீரியக் கால்பந்துக் கூட்டமைப்பு

## வெளியிணைப்புகள்

- / Official website
- Algeria at the FIFA website.
- Algeria at CAFOnline
# பஞ்ச கௌடர்

**பஞ்ச கௌடர்** எனப்படுவோர் வட இந்தியப் பிராமணர் ஆவர். ஆதியில் திராவிடப் பிராமணர்களும் பஞ்ச கௌடர்களும் ஒன்றாக இருந்ததாகவும் பிற்காலத்தில் பிரிந்ததாகவும் கூறப்படுகிறது. இவர்கள் வட இந்தியாவில் உள்ள பிராமணர்களையும் சாகத்தீபி பிராமணர்களையும் உள்ளடக்கி ஒரு இனமாக இலக்கியங்களில் குறிக்கப்படுகிறார்கள். சரசுவதப் பிராமணர், கன்யகுப்ய பிராமணர், கௌடப் பிராமணர், உத்கலபிராமணர், மைத்திலி பிராமணர் போன்றவர்கள் பஞ்சகௌடர்கள் ஆவார்கள்.
# பஞ்ச கௌடர்

## இதனையும் காண்க

- திராவிடப் பிராமணர்
# பஞ்ச கௌடர்

## மூலம்

- Kalhana's Rajatarangini: A Chronicle of the Kings of Kashmir; 3 Volumes > M.A.Stein (translator),(Introduction by Mohammad Ishaq Khan),published by Saujanya Books at Srinagar,2007,(First Edition pub. in 1900), / 8183390439.
- A History of Brahmin Clans in Hindi, by Dorilāl Śarmā,published by Rāśtriya Brāhamana Mahāsabhā, Vimal Building, Jamirābād, Mitranagar, Masūdābād,Aligarh-1, 2nd ed-1998. (This Hindi book contains the most exhaustive list of Brahmana gotras and pravaras together their real and mythological histories).
- '', (Sanskrit), 1871 https://eap.bl.uk/archive-file/EAP729-1-2-958
# ஆத்திரேலியக் கால்பந்துக் கூட்டமைப்பு

**ஆத்திரேலியக் கால்பந்துக் கூட்டமைப்பு** (**Football Federation Australia**, **FFA**) என்பது ஆத்திரேலியாவின் கால்பந்து நிர்வாக அமைப்பாகும். இதன் தலைமையகம் சிட்னி நகரில் அமைந்துள்ளது. முதன்முதலில் 1911-ஆம் ஆண்டிலேயே கால்பந்துக்கான மேலாண்மை அமைப்பு தோற்றுவிக்கப்பட்டிருந்தாலும், தற்போதைய வடிவில் 1963-ஆம் ஆண்டில்தான் நிறுவப்பட்டது. 2004-ஆம் ஆண்டிலிருந்து தற்போதைய பெயரில் வழங்கப்படுகிறது. ஆத்திரேலியாவின் தேசிய கால்பந்துக் கூட்டிணைவு, இளையோர், மகளிர், ஊனமுற்றோருக்கான கால்பந்துப் போட்டிகள், தொழில்முறைசாரா விழைஞர் கால்பந்துப் போட்டிகள், ஐவர் கால்பந்துப் போட்டிகள் ஆகியவற்றை ஏற்பாடு செய்து நடத்துவது இவ்வமைப்பே ஆகும். மேலும் பன்னாட்டுப் போட்டிகளுக்காக ஆண்கள் மற்றும் பெண்களுக்கான தேசிய கால்பந்து அணிகளைத் தேர்ந்தெடுத்து நிர்வகிப்பது இதன் முக்கியப் பொறுப்பாகும். ஓசியானியா கால்பந்துக் கூட்டமைப்பை தோற்றுவித்து உறுப்பினரான இவ்வமைப்பு, சனவரி 1, 2006, அன்று ஆசிய கால்பந்துக் கூட்டமைப்பில் இணைந்தது.
# ஆத்திரேலியக் கால்பந்துக் கூட்டமைப்பு

## வெளியிணைப்புகள்

- Official website
- Australia on FIFA
- Australia on AFC
# குருகு (பறவை)

குருகு என்னும் சொல்லால் உணர்த்தப்படும் பொருள்களில் **குருகு என்னும் பறவை**யும் ஒன்று. இதனைச் சலகப்பாடல்கள் **கருங்கால் வெண்குருகு** என்னும் தொடரால் குறிப்பிடுகின்றன. பறவை வெள்ளை நிறம். கால்கள் கருநிறம். அமர்ந்திருக்கும்போது சற்றே பசுமை நிறம் கொண்ட குருகு இனமும் உண்டு. இது நீரில் வாழும் உயிரினங்களை உண்ணும்.
# குருகு (பறவை)

## கருங்கால் வெண்குருகு

- குருகின் நிறம் வெள்ளைத் தாமரை போல் இருக்கும்.
- நிறத்திலும், உருவிலும் பேக்கரும்பு பூவைப் போன்றும் கரும்புப்பூ போன்றும் இருக்கும்.
- உருவம் மரத்தில் உள்ள தாழம்பூ போல இருக்கும். அது சிறகை விரிக்கும்போது தாழம்பூ விரிவது போல இருக்கும்.
- குளத்திலும் மேயும்.
- கடற்கழியில் உள்ள தாழம்புதரில் கூட்டமாக உறங்கும்.
- மணல்வெளியில் உமணரின் உப்புவண்டி செல்லும் ஓசை கேட்டு, கருநிறக் கால்களை உடைய வெண்ணிறக் குருகு அஞ்சும்.
- நெய்தல் நிலப் புன்னை மரங்களில் குருகு கூடு கட்டி முட்டையிடும். புன்னை மரக் கிளை வளையும் அளவுக்குக் கூட்டமாகத் தங்கும். புன்னைப் பூக்கள் சிந்தும்படி உந்திப் பறக்கும்.
- மீன்களை மேயும். மரத்தில் நொங்கும் வௌவால்களையும் விரும்பி உண்ணும். இறால் மீன் இதன் பிடிக்குத் தப்புவதும் உண்டு. நண்டை உண்ணும்.
- பூழியர் நாட்டில் வெள்ளாடு மேய்வது போல கடற்கானல் பரப்பில் குருகு மேயும்.
- கொற்கை நகரில் குருகுகள் மேய்ந்தன.
- வையை ஆற்றுப் பொழிலிலும் மேய்ந்தன.
# குருகு (பறவை)

## பைதல் வெண்குருகு

- இதன் சிறகை *அணிச்சிறை* என்றனர்.
- சிறகை விரிக்காமல் கூம்பி அமர்ந்திருந்தபோது சற்றே பசுமை (பைதல்) நிறம் கொண்டிருந்த வெண்ணிறக் குருகுகளைப் பார்வை வேட்டுவன் காழ் களைந்து பயன்படுத்திக்கொண்டான்.
- தினை அறுத்த பின்னர் நிற்கும் 'தினைத்தாள்' போன்ற இதன் கால்களும் சற்று பசுமையாக இருக்கும்.
- இது பனைமரத்தில் இருந்துகொண்டு கூட்டுக்கு வரும்படி தன் பெண் துணையை அழைக்கும்.
# குருகு (பறவை)

## குருகு பற்றிச் சங்கப்பாடல் தரும் செய்திகள்

- குருகின் ஒலி யானை எழுப்பும் ஒலி போல் இருக்கும்.
- யாழ் இசை போல ஒலி எழுப்பும்.
- இதன் ஒலியைத் தமிழில் *நரலல்* என்பர்.
- வயலில் எழும் இதன் கூட்டொலியை *இமிழல்* என்பர்.
- துணையைப் பிரிந்த குருகு இரவில் குரல் எழுப்பும்.
- நீர்ப்பரப்புப் பகுதிகளில் வாழும்.
- வானில் பறக்கும். **பறக்கும்போது வரிசையாகப் பறக்கும்**.  
- வெயில் தணிந்திருக்கும் மாலை வேளையில் இவை வானில் பறந்து தன் இருப்பிடமான குன்றுகளுக்குச் செல்லும்.
- பனிக்கு நடுங்கும்.
- அரசர்களின் படைவீரர்களைப் போல அவை மணல் பரப்பில் வந்து தங்கும்.
- ஞாழல் மரத்தில் தனித்திருக்கும் குருகுகள் உறங்குவது வழக்கம். மருத மரத்தில் கூட்டமாகத் தங்கும்.
- உப்பங்கழியில் கூட்டமாக மேயும். நெய்தல் பூக்களை மிதித்துக்கொண்டு மேயும். நெய்தலுக்கு அடியில் மீனைத் தேடும்.
- புன்னை மரத்திலும் தாழை மடலிலும் கூடு கட்டிக்கொண்டு இறைகொள்ளும் (தங்கியிருக்கும்).
- ஈங்கை மரத்துத் தளிர் வருட இனிமையாக உறங்கும்.
- பனம்பழம் விழும் ஒலி கேட்டுக் குருகு இனம் கூட்டமாகப் பறக்கும்.
- பனை மரத்தில் கூடு கட்டிக்கொண்டு வாழும் குருகு நள்ளிரவு யாமத்தில் குரல் எழுப்புவது உண்டு. குருகு அமர்ந்ததும் பனம்பழம்பழம் வீழும்
# குருகு (பறவை)

## குருகும் மக்களும்

- உமணரின் உப்புப் பண்ணையை வீணாக்கும் குருகுகளும் உண்டு.
- வலையில் பிடித்த மீனை வலை-வேட்டுவர் சிறகு வலுவிழந்த பறவைகளுக்கு இரையாகப் போடுவர்.
- மருத நிலத்து மனைகளில் மீன் சீவும் மரத்தில் இருந்துகொண்டு குருகுப் பறவைகள் ஒலி எழுப்பும்.
- அவல் இடிக்கும் உலக்கை ஒலி கேட்டு அருகில் வாழைமரத்தில் இருந்த குருகு பறந்து சென்று மாமரத்தில் அமர்ந்து தன் இறகுகளைக் கோதிக்கொள்ளும்.
- குருகு உண்ட ஆமை ஓடுகளைப் பயன்படுத்தி 'பறை' என்னும் இசைக்கருவி செய்துகொள்வர்.
- மகளிர் வளையல் அணியாத வெறுங்கையால் விளைந்த நெல் வயலில் மேயும் நாரையையும், குருகையும் ஓட்டுவர்.
- சிறுமியர் குருகினம் நிரல் வரிசையில் பறக்கும்போது அதனை எண்ணிக் கணக்கிட்டுக்கொண்டு விளையாடுவர்.
- வயலில் மேயும் குருகுகளைத் துரத்துவதும் மகளிர் விளையாட்டுகளில் ஒன்று.
# குருகு (கொடி)

குருகு என்னும் சொல்லால் குறிப்பிடப்படும் பொருள்களில் ஒன்று **குருகுக்கொடி**. குருகு என்பது காஞ்சி மரத்தில் ஏறிப் படரும் ஒரிவகைகு கொடி. அதன் பூக்கள் பால் நுரை போல மரத்தடியில் கொட்டிக் கிடக்கும்.
(உண்கலமாகப் பயன்பட்ட) குருகின் இலை குருகு இலை உதிர்வது கண்டு மக்கள் வருந்தினர்.  
ஈந்து மரத்தில் படர்ந்திருக்கும் குருகு(க்கொடி) கோடையின் வெப்பத்தைத் தாங்க முடியாமல் உருகி வாடும்.
# ஏசியான் கால்பந்துக் கூட்டமைப்பு

**ஏசியான் கால்பந்துக் கூட்டமைப்பு** (**ASEAN Football Federation** (AFF)) என்பது ஆசிய கால்பந்துக் கூட்டமைப்புக்குள் இருக்கும் சிறு கூட்டமைப்பாகும். இது தென்கிழக்கு ஆசியாவை மையமாகக் கொண்டது. ஏசியான் என்பது தென்கிழக்கு ஆசிய நாடுகள் கூட்டமைப்பு ஆகும்.
# ஏசியான் கால்பந்துக் கூட்டமைப்பு

## வரலாறு

புரூணை, இந்தோனேசியா, மலேசியா, பிலிப்பைன்சு, சிங்கப்பூர் மற்றும் தாய்லாந்து ஆகியவை இணைந்து 1984-ஆம் ஆண்டில் *ஏசியான் கால்பந்துக் கூட்டமைப்பை* தோற்றுவித்தன. கம்போடியா, லாவோஸ், மியான்மர், வியட்நாம் ஆகிய கால்பந்துக் கூட்டமைப்புகள் 1996-ஆம் ஆண்டில் இணைந்தன.  
1996-ஆம் ஆண்டில், முதல் ஏசியான் கால்பந்துப் போட்டியை நடத்தியது. இதன்பின்னர், பல்வேறு வகையான போட்டிகளை வெவ்வேறு நிலை கால்பந்து அணிகளுக்கு நடத்தியுள்ளது.  
2004-ஆம் ஆண்டில் கிழக்குத் திமோர் உறுப்பினராக இணைந்து. சனவரி 1, 2006, அன்று ஆசிய கால்பந்துக் கூட்டமைபில் ஆத்திரேலியக் கால்பந்துக் கூட்டமைப்பு இணைந்தது. ஏசியான் கால்பந்துக் கூட்டமைப்பில் அழைப்பு-இணைவு உறுப்பினராக ஆத்திரேலியா இணைந்த பின்னர், ஏசியான் இளையோர் கால்பந்துப் போட்டித்தொடர்களுக்கு தனது இளையோர் அணிகளை ஆத்திரேலியா அனுப்பியது. ஆகத்து 27, 2013, அன்று முழு உறுப்பினராக ஆத்திரேலியா இணைந்தது.
# ஏசியான் கால்பந்துக் கூட்டமைப்பு

## தலைவர்கள்

| 1984 – 1994 | ஹாஜி கர்டோனோ |  |
| --- | --- | --- |
| 1994 – 1996 | விஜித் கெட்கேவ் |  |
| 1996 – 1998 | தெங்கு தான் ஸ்ரீ டத்தோஸ்ரீ அகமத் ரிதாவுதீன் |  |
| 2007 – 2019 | சுல்தான் ஹாஜி அகமது ஷா |  |
| 2019 – தற்போதுவரை | கீவ் சமேத் | } |
# ஏசியான் கால்பந்துக் கூட்டமைப்பு

## உறுப்பு நாடுகள்

இதில் 12 நாடுகள் உறுப்பினர்களாக உள்ளனர். (*) நிறுவன உறுப்பினர்கள்.
| AUS | ஆஸ்திரேலியா | 2013 | (ஆண், பெண்) | (ஆண், பெண்) |  |
| --- | --- | --- | --- | --- | --- |
| BRU | புருணை* | 1984 | (ஆண்) | (ஆண்) |  |
| CAM | கம்போடி | 1996 | (ஆண், பெண்) | (ஆண், பெண்) |  |
| IDN | இந்தோனேசியா* | 1984 | (ஆண், பெண்) | (ஆண், பெண்) |  |
| LAO | லாவோஸ் | 1996 | (ஆண், பெண்) | (ஆண், பெண்) |  |
| MAS | மலேசியா* | 1984 | (ஆண், பெண்) | (ஆண், *பெண்*) |  |
| MYA | மியான்மர் | 1996 | (ஆண், பெண்) | (ஆண், *பெண்*) |  |
| PHI | பிலிப்பைன்சு* | 1984 | (ஆண், பெண்) | (ஆண், பெண்) |  |
| SIN | சிங்கப்பூர்* | 1984 | (ஆண், பெண்) | (ஆண், *பெண்*) |  |
| THA | தாய்லாந்து* | 1984 | (ஆண், பெண்) | (ஆண், பெண்) |  |
| TLS | கிழக்கு திமோர் | 2004 | (ஆண், பெண்) | (ஆண், *பெண்*) |  |
| VIE | வியட்நாம் | 1996 | (ஆண், பெண்) | (ஆண், பெண்) | } |
# ஏசியான் கால்பந்துக் கூட்டமைப்பு

## மேலும் பார்க்க

- ஆசிய கால்பந்துக் கூட்டமைப்பு
- தெற்காசிய கால்பந்துக் கூட்டமைப்பு
- மேற்காசிய கால்பந்துக் கூட்டமைப்பு
- கிழக்காசிய கால்பந்துக் கூட்டமைப்பு
# ஏசியான் கால்பந்துக் கூட்டமைப்பு

## வெளியிணைப்புகள்

- ASEAN Football Federation Official site
- AFF Suzuki Cup official site
# குருகு (உலை)

**குருகு** என்னும் சொல் உணர்த்தும் பொருள்களில் ஒன்று கொல்லன் உலைக்களத்தில் உள்ள **ஊதுலை**. இது இரும்பைக் காய்ச்சும் உலையில் எரியும் தீயைத் தீக்கு அடியிலிருந்து காற்றை ஊதப் பயன்படும். கறையான் இந்த உலைக்களத்தில் உள்ள துரும்புகளையும் பற்றி இரையாக்கிக்கொள்ளும் என ஒரு பாடல் குறிப்பிடுகிறது. இதனைக் காலால் மிதித்து இயக்கியும் ஊதுவர். இதனைக் **கொல்லன் ஊது உலைக்குருகு** என நற்றிணையும் மணிமேகலையும் குறிப்பிட்டுத் தெளிவுபடுத்துகின்றன. தலைவனைப் பிரிந்திருக்கும் தலைவி இந்த ஊதுலைக் குருகு போலப் பெருமூச்சு விட்டான் என நற்றிணைப் பாடலும், கணவன் மாண்டால் கற்புடை மனைவி ஊதுலைக் குருகு போலப் பெருமூச்சு விட்டுக்கொண்டு அவன் எரியும் தீயில் தானும் விழுந்து உயிர் துறப்பாள் என மணிமேகலையும் தெரிவிக்கின்றன.
# மதுரங்குளி

**மதுரங்குளி** (*Madurankuli*, சிங்களம்: මදුරන්කුලිය), என்பது இலங்கையின் வடமேல் மாகாணத்தில் புத்தளத்திற்கும் சிலாபத்திற்கும் இடையில் அமைந்துள்ள ஒரு நகரம். இது சாலைகள், தொடருந்துப் பாதை மூலம் இணைக்கப்பட்டுள்ளது. இது வணிகத் தலைநகரான கொழும்பின் மையத்திலிருந்து 114 கி.மீ. (71 மைல்) தொலைவில் அமைந்துள்ளது. இங்கு 3,000 க்கும் மேற்பட்ட மக்கள் வாழ்கிறார்கள்.  
மதுரங்குளி வளர்ந்து வரும் ஒரு வணிக, விவசாயப் பகுதியாகும், இது வணிக நடவடிக்கைகள், விவசாயம், மற்றும் தேங்காய், கொப்பரை, உப்பு, எண்ணெய், இறால், காய்கறிகளின் ஏற்றுமதிக்கு பெயர் பெற்றது.
# மதுரங்குளி

## போக்குவரத்து

ஏ-3 நெடுஞ்சாலை மதுரங்குளி ஊடாகச் செல்கிறது. மதுரங்குளி தொடருந்து நிலையம் கொழும்பு கோட்டையில் இருந்து கொழும்பு-புத்தளம் வழித்தடத்தில் 120 கி.மீ. தூரத்தில் தூரத்தில் மங்கள எலிய தொடருந்து நிலையத்திற்கும் எருக்கலம்பிட்டி நாகவில்லு தொடருந்து நிலையத்திற்கும் இடையில் அமைந்துள்ளது. இது கடல் மட்டத்தில் இருந்து 2.74 மீ உயரத்தில் உள்ளது.
# மதுரங்குளி

## பாடசாலைகள்

- மதுரங்குளி தேசிய பாடசாலை
- மதுரங்குளி ஆதர்ச மகா வித்தியாலயம்
- மதுரங்குளி கஜுவத்தை முஸ்லிம் வித்தியாலயம்
- மதுரங்குளி முன்மாதிரிப் பாடசாலை
- மதுரங்குளி வெலாசிய கனிஷ்ட வித்தியாலயம்
# மதுரங்குளி

## வணக்கத் தலங்கள்

- மதுரங்குளி காளி கோவில்
- மதுரங்குளி முருகன் கோவில்
- மதுரங்குளி கதிர்வேலாயுத சுவாமி கோவில்
# மதுரங்குளி

## ஆறுகள்

- மதுரங்குளி ஆறு
# மதுரங்குளி

## காலநிலை

மதுரங்குளியின் காலநிலை வெப்பமண்டலமாகும். குறிப்பிடத்தக்க வறண்ட காலம் மற்றும் சனவரி மாதத்தில் சராசரியாக 26&nbsp;°C (79&nbsp;°F) முதல் ஏப்ரல், மே மாதங்களில் 30&nbsp;°C (86&nbsp;°F) வரை வெப்பநிலை இருக்கும். சராசரியாக ஆண்டிற்கு 2,000 மிமீ (79 அங்குலம்) மழை பெய்யும்.
# இங்கிலாந்து தேசிய காற்பந்து அணி

**இங்கிலாந்து தேசிய கால்பந்து அணி** (**England national football team**), பன்னாட்டு கால்பந்தாட்டப் போட்டிகளில் இங்கிலாந்தின் சார்பாக விளையாடும் தேசிய அணியாகும்; இதனை, இங்கிலாந்தில் கால்பந்து விளையாட்டுக்கான மேலாண்மை அமைப்பான கால்பந்துச் சங்கம் நிர்வகிக்கிறது. இசுக்கொட்லாந்துடன் இங்கிலாந்தும் உலகின் மிகப்பழமையான இரு தேசிய கால்பந்து அணிகளாகும்; இவ்விரு அணிகளும் 1872-ஆம் ஆண்டில் முதல் பன்னாட்டுக் கால்பந்துப் போட்டியை ஆடின. இங்கிலாந்தின் தன்னக விளையாட்டரங்கம், லண்டனிலுள்ள வெம்பிளி விளையாட்டரங்கம் ஆகும்.  
இங்கிலாந்து அணியினர் 1966-ஆம் ஆண்டில் உலகக்கோப்பையை வென்றிருக்கின்றனர். அதன்பின்னர், அவர்களது சிறந்த உலகக்கோப்பை செயல்பாடு என்பது 1990-இல் அரையிறுதியை எட்டியது ஆகும். ஐரோப்பிய கால்பந்தாட்டப் போட்டியை இங்கிலாந்து அணியினர் வென்றதில்லை. அப்போட்டியில் அவர்களின் சிறந்த செயல்பாடு, 1968 மற்றும் 1996-ஆம் ஆண்டுகளில் அரையிறுதியை எட்டியது ஆகும்.
# இங்கிலாந்து தேசிய காற்பந்து அணி

## வெளியிணைப்புகள்

- Official website at the FA's website
- englandstats.com – England statistics since 1872
- England football online
- IFFHS Archive: 1872–1900, 1901–1910, 1911–1920
- England at the World Cups
- England Teams at World Cups
- England: Head-to-Head Records at World Cups
- Complete Results and Line-Ups
# காற்பந்துச் சங்கம்

**காற்பந்துச் சங்கம்** (**The Football Association**, எளிமையாக **The FA**), இங்கிலாந்தில் கால்பந்து மேலாண்மை அமைப்பாகும். 1863 ஆம் ஆண்டில் நிறுவப்பட்ட இதுவே, உலகின் மிகப் பழைமையான காற்பந்துச் சங்கம் ஆகும். இங்கிலாந்தில் அனைத்து நிலையிலுமான, தொழில்முறை மற்றும் விழைஞர் கால்பந்துக்கான நிர்வாக அமைப்பு இதுவாகும். இது நிறைய கால்பந்துப் போட்டிகளை நடத்துகிறது; அவற்றுள் புகழ்மிக்கது எஃப் ஏ கோப்பை (FA Cup) ஆகும். ஆண்கள், மகளிர் மற்றும் இளையோருக்கான தேசிய கால்பந்து அணிகளுக்கான நிர்வாகப் பணிகளுக்கு, தகுந்த ஆட்களை நியமிப்பது இதன் பணியாகும்.  
ஐரோப்பிய காற்பந்து சங்கங்களின் ஒன்றியம் மற்றும் பன்னாட்டுக் காற்பந்துச் சங்கங்களின் கூட்டமைப்பு ஆகியவற்றில் கால்பந்துச் சங்கம் உறுப்பினராக உள்ளது. மேலும், பன்னாட்டுக் காற்பந்துச் சங்க வாரியத்தின் நிரந்தர உறுப்பினராகவும் இருக்கிறது; இந்த வாரியமே, காற்பந்து விளையாட்டுக்கான விதிகளை நிர்ணயம் செய்கிறது. உலகின் முதல் காற்பந்துச் சங்கம் என்பதால், அதன் பெயரில் தேசப்பெயர் இணைக்கப்படவில்லை; இதன் தலைமையகம் வெம்பிளி விளையாட்டரங்கம், இலண்டன்.  
இங்கிலாந்தின் தொழின்முறைக் காற்பந்துக் கழகங்கள் அனைத்தும் காற்பந்துச் சங்கத்தின் உறுப்பினர்களாவர். பிரீமியர் லீகின் தினசரி செயற்பாடுகளில் காற்பந்துச் சங்கம் தலையிடாது; எனினும், பிரீமியர் லீகின் அவைத்தலைவர், செயற்குழுத் தலைவர் ஆகியோரை நியமித்தலிலும், பிரீமியர் லீக் விதிமுறைகளை மாற்றியமைப்பதிலும் இச்சங்கத்திற்கு *மறுப்பதிகாரம்* (Veto power) உண்டு. பிரீமியர் லீக் நிலைக்குக் கீழேயுள்ள தொழின்முறை காற்பந்துக் கழகங்களின் காற்பந்துக் கூட்டிணைவு தன்னாளுகை அதிகாரம் உடையது.
# காற்பந்துச் சங்கம்

## வெளியிணைப்புகள்

- England FIFA
- England UEFA
- The FA official site
- Tom Bower *Has the Blazer Brigade doomed football?* The Guardian 2 July 2005
- When the Royal Engineers won the FA Cup 1875 Royal Engineers Museum
# செப் பிளாட்டர்

**ஜோசப் *செப்* பிளாட்டர்** (**Joseph "Sepp" Blatter**; பிறப்பு: மார்ச் 10, 1936), சுவிட்சர்லாந்து நாட்டைச் சேர்ந்த கால்பந்து நிர்வாகியாவார். பன்னாட்டுக் கால்பந்து சங்கங்களின் கூட்டமைப்பின் தற்போதைய, எட்டாவது, தலைவராக இருக்கிறார். சூன் 8, 1998, அன்று முதன்முறையாக தலைவராகத் தேர்ந்தெடுக்கப்பட்ட இவர், 2002, 2007 மற்றும் 2011 ஆகிய ஆண்டுகளிலும் மீண்டும் வெற்றிபெற்று தேர்வுசெய்யப்பட்டார்.
# செப் பிளாட்டர்

## வெளியிணைப்புகள்

- FIFA President's page on official website of FIFA
- Excerpt from 'Foul' by Andrew Jennings
- 2002 Observer article outlining criticism of Blatter
- TIME Europe article on Zen-Ruffinen's allegations
# ஒண்சிவப்பு ஐவண்ணக்கிளி

**ஒண்சிவப்பு ஐவண்ணக்கிளி** (*Scarlet Macaw*, *Ara macao*) என்பது பஞ்ச வண்ணக்கிளி குழுவிலுள்ள பெரியதும் சிவப்பு, மஞ்சள், நீல நிறங்கள் கொண்ட தென் அமெரிக்க கிளியாகும். இது தென் அமெரிக்க வெப்பமண்டல ஈரஞ்செறிந்த பசுமையான காடுகளைத் தாயகமாகக் கொண்டது. தென் கிழக்கு மெக்சிக்கோ முதல் அமேசான் மழைக்காடுகளைக் கொண்ட பெரு, பொலிவியா, வெனிசுலா, பிரேசில் ஆகிய நாடுகளின் தாழ் நிலங்களில் முதல் வரையான உயரமுள்ள பகுதிகளில் காணப்படுகிறது. இது உள்ளூர் அழித்தல் முதல் வாழ்விட அழிப்பு மற்றும் கிளி வர்த்தகத்திற்காக பிடித்தல் வரையான காரணங்களினால் துன்பத்திற்குள்ளாகின்றன. இது ஹொண்டுராஸ் நாட்டின் தேசியப் பறவையாகும்.
# பிரான்சு தேசிய காற்பந்து அணி

**பிரான்ஸ் தேசிய கால்பந்து அணி** (**France national football team**; )), பன்னாட்டுக் கால்பந்துப் போட்டிகளில் பிரான்சின் சார்பாக விளையாடும் கால்பந்து அணியாகும். இது பிரெஞ்சு கால்பந்துக் கூட்டமைப்பினால் தேர்வு செய்யப்படுகிறது. இக்கூட்டமைப்பு யூஈஎஃப்ஏ-வின் உறுப்புச் சங்கங்களில் ஒன்றாகும். இத்தேசிய அணியினர் வழமையாக நீலம், வெள்ளை மற்றும் சிவப்பு ஆகிய நிறங்களிலான ஆடைகளை உடுத்தி விளையாடுவர்; இம்மூன்று நிறங்களுமே பிரெஞ்சு தேசியக் கொடியின் நிறங்களாகும். உலக அளவில், பிரெஞ்சு நாட்டின் எந்தவொரு விளையாட்டு அணியும் *லெ புளூஸ்* (நீல நிறத்தவர்) என்று அறியப்படுகின்றனர்; அனைத்து, பிரெஞ்சு விளையாட்டு அணிகளும் நீல நிற சீருடைகளை அணிவதால் இப்பெயர் ஏற்பட்டது.  
பிரான்ஸ் தேசிய கால்பந்து அணி முதன்முதலில் 1904-ஆம் ஆண்டில் அதிகாரபூர்வமாக ஒரு பன்னாட்டுக் கால்பந்துப் போட்டியில் விளையாடியது. இதன் தன்னக விளையாட்டரங்கம், பாரிஸ் நகரிலிலுள்ள பிரான்சின் விளையாட்டரங்கம் (Stade de France) ஆகும். பிரான்சு அணியானது, ஒரு முறை உலகக்கோப்பை காற்பந்து, இருமுறை ஐரோப்பிய கால்பந்தாட்டப் போட்டி, இரண்டு பிபா கூட்டமைப்புக்களின் கோப்பைப் போட்டி மற்றும் ஒலிம்பிக்கில் கால்பந்துப் போட்டியையும் வென்றிருக்கிறது. 2001-ஆம் ஆண்டில் பிபா கூட்டமைப்புகளின் கோப்பையை வென்றதனால், அர்கெந்தீனாவுக்குப் பிறகு, ஃபிஃபாவின் மூன்று அதிமுக்கியத்துவம் வாய்ந்த கோப்பைகளில் ஒரே நேரத்தில் நடப்பு-வாகையர்களாக இருந்த பெருமைக்கு உரித்தானவர்கள் ஆயினர். அருகில் இருக்கும் நாட்டவரான, இத்தாலியுடன் வெகுகாலமாக தொடர்ந்துவரும் போட்டித்தன்மையைக் கொண்டிருக்கின்றனர். மேலும், பெல்ஜியம், பிரேசில், இங்கிலாந்து, செருமனி மற்றும் எசுப்பானியா ஆகிய நாடுகளுடனும் பெருத்த போட்டித்தன்மையைக் கொண்டிருக்கிறது.  
பிரான்ஸ் தேசிய கால்பந்து அணி, மூன்று வெவ்வேறு காலகட்டங்களில் சிறப்பான அணியைக் கொண்டிருந்தது; 1950-களில், 1980-களில் மற்றும் 1990-களில் இருந்த அணியினரால் பல்வேறு கோப்பைகளும் விருதுகளும் வெல்லப்பட்டது. முதன்முறையாக நடத்தப்பட்ட 1930 உலகக்கோப்பை கால்பந்துப் போட்டிகளில் பங்கேற்ற நான்கு ஐரோப்பிய நாடுகளில், பிரான்சும் ஒன்றாகும். உலகக்கோப்பை இறுதிப் போட்டிகளின் குழு நிலைகளில் ஆறுமுறை வெளியேற்றப்பட்டிருப்பினும், இதுவரை நடந்த அனைத்து *உலகக்கோப்பை கால்பந்துப் போட்டி*களுக்கான தகுதிப் போட்டிகளிலும் பங்கேற்ற மூன்று அணிகளில் ஒன்றாகத் திகழ்கிறது. 1958-ஆம் ஆண்டில், ரேமண்ட் கோபா மற்றும் ஜஸ்ட் ஃபோன்டெய்ன் ஆகியோரால் வழிநடத்தப்பட்ட அணி உலகக்கோப்பையில் மூன்றாம் இடத்தில் முடித்தது. 1984-ஆம் ஆண்டில், மூன்று முறை பாலோன் தி'ஓர் விருது வென்ற மிச்செல் பிளாட்டினியால் வழிநடத்தப்பட்ட பிரான்ஸ் அணி யூரோ 1984 போட்டியில் கோப்பையை வென்றது. 1998-ஆம் ஆண்டில் உலகக்கோப்பை கால்பந்துப் போட்டிகளை பிரான்சு நடத்தியது. அணித்தலைவராக திதியர் தெஸ்சாம்சு இருந்தார். ஃபிஃபா ஆண்டின் உலகளவில் சிறந்த வீரர் விருது பெற்ற ஜீனடின் ஜிதேன் அணியின் முக்கிய ஆட்டக்காரராக இருந்தார். அந்த உலகக்கோப்பையை வென்றதன் மூலம், உலகக்கோப்பையை வென்ற எட்டு நாடுகளுள் ஒன்று என்ற பெருமையைப் பெற்றது. இரண்டு ஆண்டுகளுக்குப் பிறகு யூரோ 2000 கோப்பையை வென்ற பிறகு, முதன்முறையாக பிஃபா உலகத் தரவரிசையில் முதல் இடத்தைப் பிடித்தது. அதன்பின்னர், இரண்டு ஃபிஃபா கூட்டமைப்புக்களின் கோப்பையையும் (2001, 2003), உலகக்கோப்பை கால்பந்துப் போட்டியில் இரண்டாம் இடமும் (2006) பெற்றிருக்கிறது.
# பிரான்சு தேசிய காற்பந்து அணி

## வெளியிணைப்புகள்

- Official website
- France at the World Cups
- France Teams at World Cups
- France: Head-to-Head Records at World Cups
# வி ஆர் த நைட் (திரைப்படம்)

**வி ஆர் த நைட்** 2010ல் ஜெர்மனியில் வெளிவந்த வாம்பைர் திகில் திரைப்படமாகும். இத்திரைப்படத்தினை டென்னிஸ் கன்செல் எழுதி இயக்கியிருந்தார். இத்திரைப்படத்தில் ஒரு பெண் வாம்பைர், இளம் பெண்ணொருத்தியைக் கடித்தனால் அவள் வாழ்வில் ஏற்படுகின்ற மாற்றத்தினைப் பதிவு செய்திருந்தது. இப்படத்தில் மனச்சோர்வு, தன்னே துன்புறுத்துதல், தற்கொலை, இறவாமை போன்றவையும், பிரிவினைவாதப் பெண்ணியத்தினையும் வெளிபடுத்தியது.